"קיבלנו עשרות מהם בבת אחת בארגזים" (צילום: שמוליק לנדאו, הספארי)

לדבריהם, משפחת העטלפים הגדולה "החליטה לנצל את העובדה שמשפחה אחרת של בני אדם עזבה את ביתה שבאשקלון, זיהתה את הבית כנטוש והחליטה להקים בו מושבה". עמרי בוכניק, פקח רשות הטבע והגנים, תיאר תמונה משפחתית למדי בבית הנטוש: בתוך החדר הוא מצא 20 נקבות שהניקו עשרות גורים. לדבריו, עטלפי האשף נוהגים להשתלט על בתים נטושים לאחר תקופת ההזדווגות שלהם, כשהנקבות לא זקוקות יותר לזכרים, ומסלקות אותם או מוצאות לעצמן משכן חלופי. בוכניק העביר את האמהות והגורים לקבלת טיפול רפואי בספארי.



"רוב הגורים היו כבר חלשים מאוד משום שהאימהות נלכדו בבית ולא הצליחו לצאת ולהביא להם מזון", הסביר שמוליק לנדאו, מטפל ראשי בבית החולים לחיות בר. "קיבלנו עשרות עטלפים בבת אחת בתוך ארגזים. חלקם יצאו מהארגזים ולרגע היה נראה שאנחנו בתוך מסיבת עטלפים גדולה". שיחזר לנדאו את המחזה.